**HOTELIJERSKO- TURISTIČKA I UGOSTITELJSKA**

**ŠKOLA ZADAR**

Antuna Gustava Matoša 40, 23000 Zadar

OIB: 91757782000 // RKP: 19773

Tel: 023/ 335-295

E-mail: htus.zadar@skole.hr

Zadar, 27.listopada 2023.godine

**OBRAZLOŽENJE PRIJEDLOGA FINANCIJSKOG PLANA**

**HOTELIJERSKO – TURISTIČKE I UGOSTITELJSKE ŠKOLE ZA 2024. I PROJEKCIJA PLANA ZA 2025. I 2026.**

**SAŽETAK DJELOKRUGA RADA PRORAČUNSKOG KORISNIKA**

Hotelijersko – turistička i ugostiteljska škola Zadar je javna ustanova srednjeg odgoja i obrazovanja. Osnivač je Zadarska županija (Rješenje Ministarstva prosvjete i športa, Klasa: 602-03/92-01-769, Urbroj: 532-02-6/3-93-01, od 8. veljače 1993. godine).

Škola djeluje u zgradi izgrađenoj 1972. godine, smještenoj izvan grada pa većina učenika putuje javnim gradskim ili međugradskim prijevozom. Prostor dijeli s Ekonomskom – birotehničkom i trgovačkom školom Zadar te raspolaže sa 15 specijaliziranih učionica, 5 praktikuma s garderobama, 9 kabineta, dvorane za tjelesni odgoj, vanjskim igralištem i knjižnicom.

Školu pohađa 601 učenik raspoređen u 32 razredna odjela, a nastava se odvija u dvije smjene. Ukupan broj zaposlenih čini 72 djelatnika; od toga: 1 ravnatelj, 1 tajnica, 1 voditelj računovodstva, 1 administrator, 4 stručna suradnika (pedagog, psiholog, 2 knjižničarke), 6 pomoćno - tehnička osoblja te 58 nastavnika.

Škola obrazuje učenike za zanimanja: kuhar, konobar, slastičar, turističko – hotelijerski komercijalist, hotelijersko – turistički tehničar, pomoćni kuhar i slastičar (učenici s teškoćama u razvoju), pomoćni konobar (učenici s teškoćama u razvoju).

**OBRAZLOŽENJE PROGRAMA, AKTIVNOSTI I PROJEKTATA**

Financijskim planom planirana su sredstva za provođenje programa srednje školstvo – standard, srednje školstvo - iznad standarda te programi koji se financiraju iz sredstva EU. Ukupni planirani prihodi za 2024. godinu iznose 1.882.018,34 eura, a rashodi 1.890.018,34 eura. U plan se uključuje i višak prihoda koji je nastao kao razlika prihoda i rashoda ostvarenih u 2023. godini, a kojim će se pokriti višak rashoda u 2024. godini.

U navedene tri godine želja Škole je podići kvalitetu nastave na što višu razinu i to kontinuiranim i kvalitetnim usavršavanjem nastavnika, sudjelovanjem na seminarima i stručnim skupovima te podizanjem materijalnih i drugih uvjeta u Školi, a sve u skladu s Planom i programom Škole i njenim mogućnostima.

Škola također planira i dalje sudjelovati i doprinositi daljnjem razvoju putem EU projekata te zaposlenicima i učenicima poboljšati uvjete rada i školovanja.

U školi se provodi 4 programa koji se financiraju iz različitih izvora financiranja:

**Program 2204 – Srednje školstvo-standard**

|  |  |  |  |  |  |
| --- | --- | --- | --- | --- | --- |
| Program | Plan 2023. | Plan 2024. | Procjena 2025. | Procjena 2026. | Indeks 2024/2023 |
| 2204 | 1.687.488,68 | 1.842.712,34 | 1.888.780,15 | 1.935.999,71 | 109,20 |

**Opis programa**

Program „ 2204 - Srednje školstvo-standard“ namijenjen je financiranju temeljnih potreba za

poslovanje Škole. Iz sredstava navedenog programa pokrivaju se materijalni rashodi Škole i

financiraju plaće djelatnika. Ukupni iznos rashoda za 2024.g. planiranih na razini programa

iznosi 1.842.712,34.

Program 2204 provodi se kroz sljedeće aktivnosti:

* Aktivnost A2204-01 – Djelatnost srednjih škola
* Aktivnost A2204-07 – Administracija i upravljanje

**Zakonske i druge pravne osnove**

1. Zakon o plaćama u javnim službama

2. Temeljni kolektivni ugovor za službenike i namještenike u javnim službama

3. Upute za izradu prijedloga proračuna i financijskog plana upravnih tijela, proračunskih i izvanproračunskih korisnika Zadarske županije za 2024.-2026. godinu

**Aktivnost A2204-01 – Djelatnost srednjih škola**

|  |  |  |  |  |  |
| --- | --- | --- | --- | --- | --- |
| Aktivnost | Plan 2023. | Plan 2024. | Procjena 2025. | Procjena 2026. | Indeks 2024/2023 |
| 2204-01 | 190.788,68 | 196.512,34 | 201.425,15 | 206.460,83 | 103,00 |

**Opis aktivnosti**

Aktivnost i sredstva namijenjena su financiranju materijalnih rashoda Škole, a koji se sastoje od troška prijevoza zaposlenika s posla i na posao, službena putovanja i usavršavanje zaposlenika, za podmirivanje troška uredskog materijala te materijala za čišćenje i higijenu, komunalne usluge, grijanje, usluge održavanja računala, usluge i materijal za redovno i investicijsko održavanje zgrade i prostorija, osiguranje, članarine i ostali rashodi i izdaci povezani s redovnim radom Škole.

Rashodi i izdaci zasnivaju se na stanju tekuće 2023. godine te usporedbom s prethodnim godinama i realnoj procjeni plana za sljedeću godinu, no kako za ovu aktivnost Škola dobije limit koji ne smije prekoračiti sredstva su raspoređena prema mogućnostima.

**Aktivnost A2204-07 – Administracija i upravljanje**

|  |  |  |  |  |  |
| --- | --- | --- | --- | --- | --- |
| Aktivnost | Plan 2023. | Plan 2024. | Procjena 2025. | Procjena 2026. | Indeks 2024/2023 |
| 2204-07 | 1.496.700,00 | 1.646.200,00 | 1.687.355,00 | 1.729.538,88 | 109,99 |

**Opis aktivnosti**

Pod aktivnosti Administracija i upravljanje planiraju se sredstva za rashode plaća zaposlenika Škole, doprinosi iz plaće, rashodi za materijalna prava koja zaposlenici imaju prema Kolektivnom ugovoru te naknada za nezapošljavanje osoba s invaliditetom. S obzirom na najavu o povećanju osnovice plaća u prosvjeti te novog Zakona o plaćama i uredbi o koeficijentima te povećanju božićnice i uvođenja uskrsnice blago je povećan iznos u projekciji za trogodišnje razdoblje.

**Program 2205 – srednje školstvo – iznad standarda**

|  |  |  |  |  |  |
| --- | --- | --- | --- | --- | --- |
| Program | Plan 2023. | Plan 2024. | Procjena 2025. | Procjena 2026. | Indeks 2024/2023 |
| 2205 | 63.836,49 | 41.800,00 | 42.845,00 | 43.916,15 | 65,48 |

**Opis programa**

Program „ 2205 - Srednje školstvo – iznad standarda“ namijenjen je za podizanje kvalitete i

standarda u školstvu. Kroz navedeni program nastoji se podići nastavni standard na višu razinu,

uključiti učenike u što više aktivnosti, motivirati i povećati sposobnosti učenika njihovim

sudjelovanjem i radom.Program 2205 provodi se kroz više aktivnosti, kao što su Javne potrebe u prosvjeti, Natjecanja i smotre, Projekt e-škole i slično i za njih sredstva planiraju nadležni upravni odjel, a samo za sljedeću aktivnost prihode i rashode planira Škola u svom financijskom planu:

* Aktivnost A2205-12 – Podizanje kvalitete i standarda u školstvu

**Zakonske i druge pravne osnove**

1. Školski kurikulum

2. Zakon o ustanovama

3. Zakon o odgoju i obrazovanju

**Aktivnost A2205-12 - Podizanje kvalitete i standarda u školstvu**

|  |  |  |  |  |  |
| --- | --- | --- | --- | --- | --- |
| Aktivnost | Plan 2023. | Plan 2024. | Procjena 2025. | Procjena 2026. | Indeks 2024/2023 |
| A2205-01 | 63.836,49 | 41.800,00 | 42.845,00 | 43.916,15 | 65,48 |

**Opis aktivnosti**

Kroz aktivnost A2205 škola ostvaruje prihode obavljanjem poslova na tržištu, a to su: namjenski prihodi (izdavanje duplikata svjedodžbi), vlastit prihodi: najam dvorane, najam prostora za tople napitke, pružanje usluga cateringa za različite prigode ili najam praktikuma za polaganje majstorskih ispita. Novčana sredstva uplaćuju se na jedinstveni račun Zadarske županije, što je definirano čl. 60 Zakona o Proračunu (NN 87/08, 136/12, 15/15, 144/21). Kroz sustav Županijske riznice osigurani su svi podaci na temelju kojih se prati ostvarivanje planiranih prihoda i rashoda. Ukoliko se ne utroše sva sredstva, napravit će se plan uravnoteženja, a višak ostvarenog prihoda rasporedit će se u iduću proračunsku godinu. Sva sredstva Škole troše se zakonski i namjenski i koriste se za unaprjeđenje nastavno – obrazovnog procesa, administrativnih procesa te redovnog i izvanrednog održavanja prostora unutar i van Škole.

Također planirana su sredstva iz Državnog proračuna, odnosno pomoći iz Ministarstva znanosti i obrazovanja, na temelju uplata iz prethodnih godina, a za primjerice besplatne udžbenike učenicima slabijeg socio-ekonomskog statusa, naknadu za prijevoz učenicima s posebnim potreba, novčana sredstva za opremanje knjižnica (lektire, stručna i nastavna literatura) i drugo.

Škola je planirala rashode na razini aktivnosti za 2024. godinu u iznosu od 41.800,00 eura, u dosta manjem iznosu u odnosu na 2023. godinu jer više neće biti isplata po sudskih sporova zbog neisplaćenog dijela osnovice za izračun plaće u iznosu od 6%.

**Program 4306 – Nacionalni EU projekti**

|  |  |  |  |  |  |
| --- | --- | --- | --- | --- | --- |
| Program | Plan 2023. | Plan 2024. | Procjena 2025. | Procjena 2026. | Indeks 2024/2023 |
| 4306 | 14.729,79 | 5.506,00 | 0,00 | 0,00 | 37,38 |

**Opis programa**

Program „ 4306 – Nacionalni EU projekti“ namijenjena je financiranju Erasmus+ projekta 'Različiti zajedno' s kojim se omogućuje nastavnica sudjelovanje na različitim tečajevima kako bi ojačali svoja znanja i vještine u radu s djecom s posebnim potrebama.

Također pod ovaj program spada i projekt T4301-67 –Inkluzija – korak bliže društvu bez prepreka, u kojem se osiguravanju sredstva za plaće pomoćnika u nastavi s ciljem pružanja potpore uključivanju učenika s teškoćama u razvoju u njima primjerene programe odgoja i obrazovanja u osnovnoškolskim i srednjoškolskim odgojno – obrazovnim ustanovama. Za navedeni projekt Škola ne radi plan, jer je za njegovo planiranje zadužena vanjska Agencija.

Isto tako, Škola sudjeluje u programu 4301 – Razvojni projekti EU, a projektu T4301-67 – Projekt pomoćnici u nastavi. Svrha navedenog projekta ista je kao i kod projekta T4301-67, samo što se navedeni projekt financira iz sredstva Zadarske županije i za njegovo planiranje također je zadužena vanjska Agencija.

**Projekt T4306-16 – Projekt Erasmus+ Različiti zajedno**

|  |  |  |  |  |  |
| --- | --- | --- | --- | --- | --- |
| Aktivnost | Plan 2023. | Plan 2024. | Procjena 2025. | Procjena 2026. | Indeks 2024/2023 |
| T4306-16 | 14.729,79 | 5.506,00 | 0,00 | 0,00 | 37,38 |

**Opis projekta**

U kolovozu 2022. godine je potpisan ugovor o dodjeli bespovratnih sredstava za Erasmus+ KA1 projekt 'Različiti zajedno' koja se provodi u Hotelijersko- turističkoj i ugostiteljskoj školi Zadar tokom 2022., 2023. i 2024. godine. Uplaćeno je 80% odobrenih sredstava za provedbu projekta i to u iznosu od 21.937,77 eura (izvorno 165.290,12 kn). Planirane pozicije za 2023. godinu se odnose na troškove službenih putovanja te troškove kotizacija za stručna usavršavanja. Svrha projekta je organizirati timove za inkluzivno učenje, ojačati nastavničke kompetencije u metodologiji rada s učenicima s poteškoćama (u posebnim razrednim odjeljenjima i u redovnoj nastavi), educirati sve učenike o toleranciji, empatiji, asertivnoj komunikaciji i prihvaćanju različitosti i jedinstvenosti pojedinca. Aktivnosti se odnose na nastavničke mobilnosti i diseminaciju evaluacija. Pokazatelji uspješnosti se odnose na nastavnike koji će biti uključeni u mobilnosti (13 nastavnika) te broj nastavnika koji će biti obuhvaćeni edukacijama putem kolegijalne podrške te učenici koji će također biti uključeni u projekt putem radionica.

Iako se prvotno planiralo krenuti s projektom početkom 2023. godine prva mobilnost odvila se krajem 2022. godine putovanjem u Dublin, Irsku te je u planu do kraja 2023. godine provesti sve mobilnosti nastavnika, a u 2024. godini Škola bi trebala dobiti preostalih 20 % prihoda.

Vizija Škole je, kontinuiranim razvojem sustava kvalitete odgoja i obrazovanja postati prepoznatljiva škola kao uspješna, sigurna, poticajna i pouzdana za sve učenike, nastavnike i roditelje. I nadalje će učenike poticati na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge projekte. Tijekom 2023. godine naši učenici zajedno s predmetnim nastavnicima sudjelovali su u raznim projektima i organizaciji izložbi.

Škola će i dalje odgovorno, zakonito, namjenski, transparentno i svrhovito koristiti proračunska sredstva, kroz pravilno planiranje i kontrolu izvršavanja financijskog plana, a zbog teškog stanja u gospodarstvu nastavit će se mjere racionalizacije i štednje na svim stavkama plana.

Ravnateljica

**Diana Radić Škara, prof.**